**. napirend**

**E l ő t e r j e s z t é s**

**Mindszentkálla Község Önkormányzata Képviselő-testületének 2018. november 29-én tartandó nyilvános ülésére**

**Tárgy: önkormányzati tulajdonú utakon súlykorlátozás bevezetéséről szóló rendelet elfogadása**

**Előterjesztő:** Németh László István polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes

Előterjesztő Tóthné Titz Éva jegyzőt helyettesítő aljegyző

Tisztelt Képviselő-testület!

A Veszprém Megyei Kormányhivatal VEB/005/2875/2018. ügyiratszámú törvényességi felhívásában az Mötv. 134. § (1) bekezdése alapján felhívta Mindszentkálla Község Önkormányzata Képviselő-testületét, hogy az önkormányzati tulajdonú utakon súlykorlátozás bevezetéséről szóló 8/2018. (VI.01.) önkormányzati rendelete több ponton jogszabálysértő.

A képviselő-testület 2018. szeptember 26.-i ülésén tárgyalta az új, módosított rendelettervezetet és döntött arról, hogy felkéri a település jegyzőjét küldje meg a Veszprém Megyei Kormányhivatal Törvényességi Felügyeleti Osztálya részére előzetes véleményeztetésre, hogy az a jogszabályi előírásoknak megfeleljen és csak olyan rendelet hatályba helyezéséről döntsenek, amely nem törvénysértő.

A Veszprém Megyei Kormányhivatal Törvényességi Felügyeleti Osztálya 2018. október 29.-én VEB/005/3636-2/2018. ügyszámon megküldte tájékoztatását a rendelettervezet vonatkozásában.

A Kormányhivatal tájékoztatása alapján a rendelettervezet átdolgozásra került, mely jelen előterjesztés mellékletét képezi.

Kérem a Tisztelt Képviselő-testületet, hogy az előterjesztést megtárgyalni szíveskedjenek.

**ELŐZETES HATÁSVIZSGÁLAT**

**az önkormányzati tulajdonú utakon a súlykorlátozás bevezetéséről**

A jogalkotásról szóló 2010. évi CXXX törvény (továbbiakban: Jat.) 17. §.-ának (1) bekezdése szerint, a jogszabály előkészítője, előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről, önkormányzati rendelet esetén a helyi önkormányzat képviselőtestületét tájékoztatni kell.

A Jat. 17. §. (2) bekezdése értelmében, a hatásvizsgálat során vizsgálni kell a tervezett jogszabály valamennyi jelentősnek ítélt hatását, különösen társadalmi, gazdasági, költségvetési hatását, környezeti és egészségi következményeit, adminisztratív terheket befolyásoló hatásait, valamint a jogszabály megalkotásának szükségességét, a jogalkotás elmaradásának várható következményeit, és a jogszabály alkalmazásához szükséges személyi, szervezeti, tárgyi és pénzügyi feltételeket.

1. **A végrehajtás feltételei**

A végrehajtás feltételei biztosítottak.

1. **Társadalmi hatások**

A rendelet-tervezet elfogadásának nincs társadalmi hatása.

1. **Gazdasági hatások**

A rendelet-tervezet elfogadásának nincs gazdasági hatása.

1. **Költségvetési hatások**

A rendelet bevezetése estén a behajtást tiltó táblák beszerzésének, felszerelésének költsége terheli az Önkormányzatot, amelyeknek a beszerzése és a kifizetése megtörtént.

1. **Környezeti hatások**

A rendelet-tervezet elfogadásával ill,. a súlykorlátozás bevezetésével csökken a tehergépjárművek forgalma és ezzel csökken a környezeti terhelés a településen.

1. **Egészségi hatások**

A rendelet-tervezet elfogadásával közvetve kedvezőbb helyzet alakul ki a lakosság közérzetére, egészségére vonatkozóan. Csökken a zaj, rezgés, és kipufogó gázok kibocsátása.

1. **Adminisztratív terheket befolyásoló hatások**

A rendelet-tervezet elfogadásával a hivatal adminisztrációs terhei és ellenőrzési feladatai növekednek, de a jelenlegi személyi állománnyal biztosítható a feladatellátás.

1. **A jogszabály megalkotásának szükségessége, a jogalkotás elmaradásának várható következményei**

A súlykorlátozás bevezetése miatt szabályozni kell a behajtási engedélyek kiadásának feltételeit és szabályait, hiszen a mindennapi élet, a szolgáltatások biztosítása szükségessé teszi a megengedettnél nagyobb tömegű járművek időszakos, vagy rendszeres behajtását a településre.

1. **A jogszabály alkalmazásához szükséges személyi, szervezeti, tárgyi és pénzügyi feltételei**

A jogszabály alkalmazásának személyi, szervezeti és tárgyi, pénzügyi feltételei rendelkezésre állnak.

**Részletes indokolás a rendelet tervezethez**

A R. 1. §-ához: A rendelet hatályát rögzíti.

A R. 2. §-ához: A behajtási engedély használatának tényét rögzíti.

A R. 3. §-ához: A behajtási engedély kiadásának általános szabályai, a hatáskör címzettje

A R. 4. §-ához: A kérelem benyújtásának szabályai, a kérelem tartalma.

A R. 5. §-ához: Az engedély kiadását szabályozza, az engedély tartalmát részletezi.

A R. 6., 7. §-ához: Az engedély használatának szabályai.

A R. 8. §-ához: Hatályba léptető rendelkezés.

A R. 1. melléklete: Jelzőtáblával védett utak és a súlykorlátozás nagysága

A R. 2. melléklete: Kérelem nyomtatvány

**Mindszentkálla község Önkormányzata Képviselő- testületének**

**…..../2018. (……) önkormányzati rendelete**

az önkormányzati tulajdonú utakon súlykorlátozás bevezetéséről

Mindszentkálla Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 142/B. §-ban kapott felhatalmazás alapján, az Alaptörvény 32. cikk (1) bekezdés a) és e) pontjaiban, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában, és a közúti közlekedésről szóló 1988. évi I. tv. 8. § (1) bekezdés a) pont 1. alpontjában meghatározott feladatkörében eljárva a következőket rendeli el:

**1. A rendelet hatálya**

**1. §** (1) A rendelet hatálya Mindszentkálla község közigazgatási területén a közúti közlekedés szabályairól szóló 1/1975.(II.5.) KPM-BM együttes rendelet (a továbbiakban: Kresz) 14. § (1) bekezdés l) pontja (súlykorlátozás) szerinti jelzőtáblával védett önkormányzati utakra terjed ki. A jelzőtáblával védett utakat és a súlykorlátozás nagyságát az 1. melléklet tartalmazza.

(2) A rendelet hatálya nem terjed ki

a) a Kresz 49. és 50. §-a szerinti megkülönböztető és figyelmeztető jelzést használó járművekre,

b) az élet- és vagyonbiztonság védelme érdekében behajtó járművekre.

**2. A behajtási engedély**

**2. §** (1) A rendelet hatálya alá tartozó önkormányzati tulajdonban álló közutakon Mindszentkálla község közigazgatási területén csak behajtási engedéllyel lehet közlekedni.

(2) A rendelet hatálya alá tartozó közutakon a tilalmat a „Súlykorlátozás” – közlekedési tábla jelzi, „Kivéve önkormányzati engedéllyel” kiegészítő táblával.

(3) Behajtási engedély adható különösen:

a) 5 tonnánál nehezebb járművek esetébe, ha a súlykorlátozással érintett útszakaszon lévő ingatlantól vagy ingatlanhoz árut szállítanak, és az áru szállítása csak aránytalanul nagy nehézségek árán oldható meg más módon.

b) a jármű forgalmi engedélyében a tulajdonos, üzembentartó, illetve a velük kötött megállapodás alapján megjelölt használó lakóhelye, tartózkodási helye, székhelye, illetve telephelye a súlykorlátozással érintett területen található és a járművet a kérelemben megjelölt saját ingatlanán belül - garázsban, udvaron - helyezi el.

c) 5 tonnánál nehezebb járművel a súlykorlátozással érintett útszakaszon lévő ingatlanhoz tüzelőanyag szállítása esetén.

d) a súlykorlátozási tilalommal érintett területen építési, felújítási munkát végeznek és az építő- és egyéb anyagok odaszállítása, illetve a bontási anyagok elszállítása másként nem oldható meg.

**3. §** (1) A behajtási engedélyt átruházott hatáskörben a Polgármester adja ki.

(2) A Polgármester a behajtási engedély kiadását elutasíthatja különösen,

a) ha a korlátozással terhelt útra olyan össztömeget elérő jármű behajtási engedélyét kérik, amely kétszeresen meghaladja a korlátozás mértékét,

b) ha a behajtási engedélyt olyan útra kérik, mely teherbírása és állapota nem alkalmas arra, hogy azon az engedélyt kérő össztömegű jármű közlekedjen,

c) a behajtás célja alapján megállapítható, hogy az a súlykorlátozással nem érintett össztömegű járművel is megoldható,

(3) A behajtási engedély jogosultja az általa használt útszakaszban történt károkozást köteles megtéríteni.

**3. A kérelem tartalma és benyújtásának szabályai**

**4. §** (1) Az e rendeletben meghatározott behajtási engedély kiadása iránti kérelmet írásban, a 2. mellékletben meghatározott tartalommal kell benyújtani.

(2) Az engedély kiadása iránti kérelemben pontosan meg kell jelölni:

a) a kérelmező nevét, címét, elérhetőségét, adószámát

b) a forgalmi engedély jogosultjának nevét, címét/székhelyét, elérhetőségét,

c) a jármű forgalmi rendszámát; amennyiben a járművet – a vonatkozó jogszabályok szerint – nem kell ellátni forgalmi rendszámmal, úgy azt más azonosításra alkalmas módon kell meghatározni,

d) a jármű típusát, össztömegét,

e) a célállomást, ahová a kérelmező a behajtási engedélyt kéri,

f) a behajtási engedély érvényességének kért időtartamát,

g) a behajtási engedély kérésének indokát.

h) a használni kívánt út nevét, helyrajzi számát.

(3) Amennyiben egy kérelmező több járműre vonatkozóan nyújt be kérelmet, a behajtási engedély kiadása feltételeinek mindegyik járműre vonatkozóan külön - külön kell fennállnia.

**4. Az engedély kiadása, tartalma**

**5. §** (1) A Polgármester a kérelmet megvizsgálja és azt 3 napon belül elbírálja.

(2) A behajtási engedély tartalmazza:

1. a jármű pontos megjelölését forgalmi rendszámmal vagy más, azonosításra alkalmas módon,
2. a forgalmi engedélyben üzembentartóként (tulajdonosként) feltüntetett személy nevét és lakóhelyét (székhelyét),
3. a rendelet azon rendelkezését, mely alapján az engedély kiadásra került,
4. az engedély érvényességi idejét,
5. a súlykorlátozással érintett út nevét, helyrajzi számát, melyre az engedély érvényes.

(3) A behajtási engedély lehet 1 napra,1 hétre, 1 hónapra, 1 évre szóló, melynek pontos dátumát, időtartamát az engedély tartalmazza.

**5. Az engedély használata**

**6. §** (1) A behajtási engedélyben foglaltak ellenőrzésére jogosult a polgármester, a település falugondnoka, valamint más jogszabályban erre feljogosított szervek.

**7. §** (1) Az engedély csak az abban meghatározott járművel való közlekedésre használható fel.

(2) Az engedély csak az abban meghatározott korlátozás alá eső közterületre történő behajtásra jogosít fel.

(3) A behajtási engedélyt a jármű vezetője köteles magánál tartani és az ellenőrzést végző személynek kérésre bemutatni.

**6. Záró rendelkezések**

**8. §** (1) Ez a rendelet a kihirdetését követő napon lép hatályba, rendelkezéseit a hatályba lépése után induló ügyekben kell alkalmazni.

(2) Hatályát veszti Mindszentkálla Község Önkormányzata Képviselő-testületének az önkormányzati tulajdonú utakon súlykorlátozás bevezetéséről szóló 8/2018.(VI.01.) önkormányzati rendelete.

Németh László István Tóthné Titz Éva

polgármester jegyzőt helyettesítő aljegyző

Kihirdetési záradék:

A kihirdetés napja:

1. melléklet

a ……../2018. (……...) önkormányzati rendelethez

**Jelzőtáblával védett utak és a súlykorlátozás nagysága**

|  |  |  |  |
| --- | --- | --- | --- |
| **A** | **B** | **C** | **D** |
| **sorszám** | **jelzőtáblával védett út neve** | **jelzőtáblával védett út helyrajzi száma** | **súlykorlátozás nagysága** |
| **1.** | Kismező utca | 237. | 5 t |
| **2.** | Rákóczi tér | 320. | 5 t |
| **3.** | Jókai utca | 224. | 5 t |
| **4.** | Levendula út | 406. | 5 t |
| **5.** | Levendula út | 377. | 5 t |
| **6.** | 566. | 566. | 5 t |

2. melléklet

a ……../2018. (……...) önkormányzati rendelethez

**Behajtási engedély kérelem**

**Kérelmező neve**:……………………………………………………………………….……….

**Lakcíme/Telephelye:**…………………………………………………………………...

**Adószáma:**………………………………………………..…………………………..…

**Forgalmi engedély jogosultjának neve:**…………………………………………………….....

**címe:**………………………………………………………………………………..…....

**elérhetősége**:………………………………………………………………………….…

**Jármű forgalmi rendszáma:**…………………………………………………………………...

**Jármű típusa, össztömege:**……………….……………………………………………………

**Kérelmező státusza:**

⁭ Állandó lakos

⁭ Üzlet tulajdonos/bérlő

⁭ Áruszállító

⁭ Telephely tulajdonos/bérlő

⁭ Egyéb: …………………………………………….

**Behajtás helye, célállomás:** …………………………………………………..……………..…

…………………………………………………………………………..……….………………

**Behajtás célja, indoka:**………………………………………...……………….………………

…………………………………………………………………………….……………………..

**Behajtás rendszeressége (érvényességének kért időtartama):**………………………………

**Használni kívánt út neve, helyrajzi száma**:………………………………….……………….

Kelt: Mindszentkálla, ……………………..

………………………………….

Kérelmező aláírása

Telefon:…………………………..